જાન્યુઆરીમાં પ્રવાસી ભારતીય દિવસની ઉજવણી ગુજરાતમાં કરવાની હોવાથી વડાપ્રધાન નરેન્દ્ર મોદી ઉપરાંત રાષ્ટ્રપતિ પ્રણવ મુખરજી પણ ગુજરાતના મહેમાન બનશે. નોંધનીય છે કે મહાત્મા ગાંધી દક્ષિણ આફ્રિકાથી 9 જાન્યુઆરી, 1915માં મુંબઇ પરત આવ્યા હતા. આ પ્રસંગને ધ્યાનમાં રાખીને એનડીએના શાસનથી પ્રવાસી ભારતીય દિવસની ઉજવણી શરૂ કરવામાં આવી હતી. આ પરંપરાને યુપીએ સરકારમાં આગળ વધી હતી. હવે ફરી એનડીએના શાસનમાં 7થી 9 જાન્યુઆરી, 2015 દરમિયાન પ્રવાસી ભારતીય દિવસની ઉજવણી ગુજરાત ખાતે કરવામાં આવશે.